O escusau ye una pieza de material sanitario que s'utiliza pa la recolección u eliminación d'orina y fiezes humanas. Os escusaus pueden estar con u sin descarga d'augua (clamaus respectivament escusau con descarga y escusau ixuto). Se pueden configurar pa una postura posada u en cloquetas (escusau en cloquetas). Os escusaus con descarga gosan estar connectaus a un sistema d'alcanduz en arias urbanas y a tanques septicos en arias aisladas. Os escusaus ixutos son connectaus a un puzo, contenedor pa bistrayer, camera de compostache u unatro dispositivo d'almagazenamiento y tractamiento. Os escusaus gosan estar feitos de ceramica, fornigón, plastico u fusta.